[{"text_idx": "#000002", "text": "Psu\u0308hholoog Angela Duckworth na\u0308itab ko\u0303igile, kes tahavad edu saavutada \u2013 olgu siis tegu lapsevanemate, o\u0303pilaste, o\u0303petajate, sportlaste vo\u0303i a\u0308rimeestega \u2013, et silmapaistvate saavutuste taga pole mitte anne, vaid kindel kirglikkuse ja visaduse komplekt, mida ta nimetab su\u0308dikuseks."}, {"text_idx": "#000003", "text": "Angela Duckworth alustab omaenda muljetavaldavast loost, kuidas ta ise mo\u0303juka teadlase tu\u0308trena tundis tihti, et pole ku\u0308llalt andekas. Olles nu\u0308u\u0308dseks saanud tunnustatud teadlaseks ja professoriks, kirjeldab Duckworth, millised olid need ta\u0308helepanekud, mis tema silmad avasid. Raamatus juhatab ta lugeja oluliste inimeste kogemuse, ajaloo, intervjuude ja uurimistulemuste kaudu ta\u0308htsate avastusteni."}, {"text_idx": "#000004", "text": "miks iga pingutus viib teid kaks korda eesma\u0308rgile la\u0308hemale\nkuidas su\u0308dikust saab o\u0303ppida, hoolimata IQst vo\u0303i oludest\nkas sihile viiv harjutamine peab olema ennastohverdav\nmis on teie lapsele parem \u2013 kas soe embus vo\u0303i ko\u0303rged standardid\nkuidas lihtsasti rakendatav raske asja reegel vo\u0303ib teha imesid"}, {"text_idx": "#000005", "text": "\u201eSu\u0308dikus\u201c on raamat sellest, mis juhtub inimese peas siis, kui tagasilo\u0308o\u0308gid tal jalad alt viivad, ning kuidas see \u2013 mitte anne ega o\u0303nn \u2013 ko\u0303ik paika paneb."}, {"text_idx": "#000006", "text": "Andega jo\u0303uad kaugele, ent su\u0308dikusega jo\u0303uad kaks korda kaugemale"}, {"text_idx": "#000007", "text": "Angela Duckworth ehmatas aastaid tagasi USA maineka so\u0303jau\u0308likooli West Pointi sisseastumiskomisjoni va\u0308itega, et ta suudab paremini kui isiksusetestid ja koolide lo\u0303puhinded ennustada sisse astunud kadettide edukust. Ja ta to\u0303estas oma va\u0308idet. Edukalt. Duckworth on psu\u0308hholoog, kes va\u0308idab, et kui inimeste edukuse ja hakkamasaamise peaks taandama u\u0308he omaduse peale, siis selleks on su\u0308dikus. Ehk teisiso\u0303nu kirglikkus sihi suhtes ja visadus tegemistes."}, {"text_idx": "#000008", "text": "Anne ja jo\u0303upingutused. Angela Duckworth u\u0308tleb nii: selleks, et meil tekiks oskus midagi ha\u0308sti teha, on vaja to\u0308rts annet ja jo\u0303upingutusi \u2013 et anne oskuseks lihvida. Inseneri mo\u0303tlemisega inimeste jaoks na\u0308eb see va\u0308lja nii: anne x jo\u0303upingutus = oskus."}, {"text_idx": "#000009", "text": "Ent see on alles see tase, kus inimene oskab midagi ha\u0308sti teha. See ei ta\u0308henda veel, et ta on ka midagi oma oskusega saavutanud. See on umbes see tase, kus oleme tennises a\u0308ra o\u0303ppinud enam-va\u0308hem korralikult servimise, lo\u0308o\u0308me enamiku lo\u0308o\u0308ke u\u0308le vo\u0303rgu (ja samas mitte u\u0308le platsi) ning me ei mo\u0303tle liiga palju sellele, kuidas me ta\u0308pselt lo\u0308o\u0308me \u2013 liigutus on peaaegu automaatne. Igau\u0308ks meist on mingis valdkonnas, mingis tegevuses jo\u0303udnud sellele tasemele. Selleks aga, et inimene ka midagi saavutaks, on vaja ... veel jo\u0303upingutusi. Ehk ja\u0308llegi ka inseneridele mo\u0303eldes: oskus x jo\u0303upingutus = saavutus."}, {"text_idx": "#000010", "text": "U\u0308ks kord anne, kaks korda visadus. Kas see on vaid teooria? Duckworth on oma teooriale, hu\u0308poteesile ka teaduslikke to\u0303endeid leidnud. Muuseas, lihtsalt vahepalaks, Duckworth ja\u0308tkab ta\u0308napa\u0308evaste psu\u0308hholoogide seeriat, kes kinnitavad, et sellist asja, nagu tahtejo\u0303u vo\u0303i visaduse geeni pole olemas. Ja samas mo\u0308o\u0308nab ta, et edu saavutamiseks on siiski ka geenidel oma roll. Pa\u0308ris ilma geneetilise soodumuseta ei saa, ent kindel on, et ilma visaduseta, harjutamiseta, to\u0308o\u0308 tegemiseta ka ei saa. Praktilised na\u0308ited visaduse mo\u0303just?"}, {"text_idx": "#000011", "text": "Visaduse test ennustab hakkamasaamist. Peale n-o\u0308 u\u0308ksikjuhtumite uurimise \u2013 mille puhul edukad inimesed ra\u0308a\u0308givad sellest, kuidas nad edukaks said (mulle kohutavalt meeldib u\u0308ks kunagi kuuldud u\u0308tlus, et u\u0308leo\u0308o\u0308 edu saavutamine vo\u0303tab aega umbes 10 aastat) \u2013 on Angela Duckworth ka mo\u0303o\u0303tnud, kui suurt mo\u0303ju su\u0308dikus inimeste hakkamasaamisele ja edule avaldab. Na\u0308iteks u\u0308ks esimesi eksperimente, mille Duckworth tegi, oli USA West Pointi so\u0303jau\u0308likooli sissesaanutega. West Point on u\u0308ks mainekamaid so\u0303jalist ko\u0303rgharidust andvaid asutusi ja sinna on pehmelt o\u0308eldes raske sisse saada. Ja ... seal on va\u0308hemalt sama raske sees pu\u0308sida."}, {"text_idx": "#000012", "text": "Duckworth tegi ko\u0303igile sisseastujatele visaduse testi ning vo\u0303rdles testi tulemusi kadettide hakkamasaamisega, sh ka sellega, kas ja kuidas nad ka u\u0308likoolis pu\u0308sisid. Ning leidis, et visaduse test ennustab tublisti paremini igatsorti muudest analu\u0308u\u0308sidest, testidest, sisseastumise vo\u0303i keskkooli hinnetest seda, kas ja kui ha\u0308sti inimene koolis hakkama saab. Samalaadseid visaduse teste on Duckworth ta\u0308naseks teinud va\u0308ga paljudes valdkondades ja tulemused ikka samad \u2013 edukus visaduse testis on enamikul juhtudel korrelatsioonis edukusega to\u0308o\u0308s, eraelus. Ja mis oluline, on korrelatsioonis ka sellega, kuidas inimene oma eluga rahul on. Ehk o\u0303nnelikkusega. Mida see su\u0308dikus siis ikkagi ta\u0308hendab?"}, {"text_idx": "#000013", "text": "Kirglikkus kaugema sihi suhtes. Esiteks ta\u0308hendab su\u0308dikus kirglikkust sihi suhtes. See ta\u0308hendab sisuliselt seda, et tegevustel on ta\u0308hendus, mingi pikaajaline siht. Selle juurde saab u\u0308ha uuesti ja uuesti tulla ning see hoiab inimest rajal. See ta\u0308hendab teisalt ka lu\u0308hiajalistele ahvatlustele vastupanemist \u2013 teisest koogitu\u0308kist loobumist, kui siht on tervislikum toitumine ja parem tervis, vo\u0303i hommikust so\u0308rki hoolimata voodisse sooja ihkavast ha\u0308a\u0308lekast inglikesest o\u0303la peal ja tibutavast vihmast. Seega see kirglikkus pole lo\u0303o\u0303mav, hingeldav ja lu\u0308hiajaline, vaid pigem rahulik ja tu\u0308u\u0308ne, ent kindel nagu Mississippi jo\u0303gi."}, {"text_idx": "#000014", "text": "Su\u0308dikus ta\u0308hendab ka ja\u0308rjekindlust. Teiseks ta\u0308hendab su\u0308dikus aga visadust. Mitte alla andmist enne lo\u0303ppu. Na\u0308iteks tehes otsuse, et proovin oma ka\u0308itumist muuta, teen ka teadvustatud otsuse, et hoian sellest kinni va\u0308hemalt kolm kuud, et see harjumuseks saaks. Ja et selle mo\u0303ju hakkaks va\u0308lja paistma. Enne ei anna alla. Duckworth to\u0303deb, et liiga sageli anname inimestena kergeid loobumisvo\u0303ite \u2013 proovisin, et tulnud va\u0308lja, vo\u0303tan uue asja. Ent sellisel moel liblikana lillelt lillele hu\u0308pates ei olegi vo\u0303imalik, et meis areneks va\u0308lja oskus. Ja veel va\u0308iksem on to\u0303ena\u0308osus, et me jo\u0303uaksime ka oma oskust edukalt kasutada."}, {"text_idx": "#000015", "text": "Su\u0308dikus on see, kui kukud seitse korda ja to\u0303used kaheksa"}, {"text_idx": "#000016", "text": "Angela Duckworth on kirjutanud suurepa\u0308rase raamatu su\u0308dikusest koos paljude na\u0308idetega su\u0308dikatest inimestest."}, {"text_idx": "#000017", "text": "See raamat on va\u0308a\u0308rt lugemine ko\u0303igile, kes soovivad oma elus muutusi, ning lapsevanematele, o\u0303petajatele, treeneritele, kes soovivad aidata teisi saada su\u0308dikamaks positiivse tagasiside kaudu. Oluline on muidugi, et teist inimest saab juhendada ja toetada juhul kui inimene ise tahab arengut oma ellu."}, {"text_idx": "#000020", "text": "Autor kirjutab, et su\u0308dikus on see, kui kukud seitse korda ja to\u0303used kaheksa. Keegi meist ei ja\u0308ta jonni, kui o\u0303pime va\u0308ikse lapsena kahel jalal ka\u0308imist. Hoolimata sellest, et palju kordi u\u0308mber kukume, u\u0308ritame senikaua, kuni ka\u0308imine selge. Kas me oleme siis va\u0308ikse lapsena ko\u0303ik su\u0308dikad? Miks hilisemas elus ei ole paljud enam nii su\u0308dikad? Raamat annab sellele ku\u0308simusele va\u0308hemalt osaliselt vastuse."}, {"text_idx": "#000021", "text": "Su\u0308dikamad inimesed on eluga rohkem rahul"}, {"text_idx": "#000022", "text": "Mulle meeldib, et autor ku\u0308ll ra\u0308a\u0308gib edust ja saavutamisest, aga ei defineeri seda raha ja staatuse kaudu. Pigem on edu see, kui inimene saab tegeleda sellega, mis on huvitav, mis paneb kirglikult tegutsema ning loob enesele ja teistele va\u0308a\u0308rtust. Su\u0308dikamad inimesed on autori va\u0308itel oma eluga rohkem rahul. Ja piisav raha on pigem suurepa\u0308rasusega kaasnev na\u0308htus kui tegutsemise eesma\u0308rk."}, {"text_idx": "#000024", "text": "Ma hindan autori arvamust, et su\u0308dikus ei ole ko\u0303ige ta\u0308htsam ja et on palju teisigi asju, mida inimene arenemiseks ja o\u0303ide puhkemiseks vajab. Autori jaoks on suurepa\u0308rasus ja headus erinevad asjad ning nende vahel valides valiks ta headuse."}, {"text_idx": "#000025", "text": "Miks u\u0308ks osa andekaid inimesi saavutab edu, ent teine osa mitte? See on la\u0308bi aegade paljusid huvitanud teema ning selle u\u0308le on juurelnud ka psu\u0308hholoogid."}, {"text_idx": "#000026", "text": "Angela Duckworthi raamat ra\u0308a\u0308gib su\u0308dikusest ehk sellest, mis edukaks saamisel mo\u0303ju avaldab. Ta defineerib su\u0308dikust kui kire ja visaduse segu, mis teeb edukad inimesed eriliseks. Su\u0308dikad inimesed na\u0308evad vaeva millegi kallal, mis on nende jaoks nii oluline, et nad on valmis sellele tegevusele truuks ja\u0308a\u0308ma. Uuringutest on ilmnenud, et u\u0308lita\u0308htis \u2013 ja kaugeltki mitte lihtne \u2013 on ja\u0308tkata pa\u0308rast tagasilo\u0308o\u0308ke oma sihi poole pu\u0308u\u0308dlemist: \u201eOsa inimesi saab suurepa\u0308raselt hakkama siis, kui asjad sujuvad, ent kui nende teele kerkib mo\u0303ni takistus, varisevad nad kokku.\u201c Ikka ja ja\u0308lle lo\u0308o\u0308vad tugevamad vo\u0303i no\u0303rgemad hoobid meid jalust. Kui me ja\u0308a\u0308me pikali, on kaotajaks su\u0308dikus. Kui ajame end taas jalule, siis su\u0308dikus vo\u0303idab. Mis siis su\u0308dikust mo\u0303jutab? Toon siinkohal va\u0308lja mo\u0303ned mo\u0303tted."}, {"text_idx": "#000027", "text": "U\u0308liedukad inimesed on raevukalt sihikindlad"}, {"text_idx": "#000028", "text": "Uuringud na\u0308itavad, et u\u0308liedukad inimesed ei ole enda arvates iial piisavalt head. Nad on ko\u0303ike muud kui enesega rahul. Ja samas on nad su\u0308gaval su\u0308dames selle rahulolematuse tundega isegi rahul. Viimane kui u\u0308ks edukatest jahib midagi, mis pakub talle va\u0308ga huvi ja on tema jaoks va\u0308ga ta\u0308htis. Just see jaht \u2013 nagu ka sihtma\u0308rgi ka\u0308ttesaamine \u2013 on see, mis neile rahuldust pakub. Isegi, kui nad peavadki vahel tegema midagi, mis on nende jaoks igav vo\u0303i a\u0308rritav vo\u0303i koguni valus, ei mo\u0303tle nad kunagi loobumisele. Seega u\u0308liedukad inimesed on visaduse musterna\u0308ited. Nad on pidevalt motiveeritud veelgi paremaks saama, nad ei ole mitte kunagi rahul. Vo\u0303iks ju arvata, et on, aga ei \u2013 nad on iseenda ko\u0303ige karmimad kriitikud."}, {"text_idx": "#000029", "text": "Ko\u0303iki u\u0308liedukaid inimesi, tegevusvaldkonnast olenemata, iseloomustab teatav raevukas sihikindlus, mis avaldub kahel viisil. Esiteks, need inimesed on erakordselt hea taastumisvo\u0303imega ja to\u0308o\u0308kad. Teiseks, nad teavad su\u0308gaval sisimas, mida nad tahavad. Peale visaduse on neil olemas ka siht."}, {"text_idx": "#000030", "text": "Kui raamatu autor analu\u0308u\u0308sis u\u0308hte mahukat uuringut teise ja\u0308rel, ilmnes, et mida su\u0308dikam on inimene, seda va\u0308hem kursimuutusi ta to\u0303ena\u0308oliselt oma karja\u0308a\u0308ri va\u0308ltel ette vo\u0303tab. \u201eSee on pidev soov olla u\u0308ha parem. See on loorberitele puhkama ja\u0308a\u0308mise vastand. Aga tegemist on positiivse, mitte negatiivse meeleseisundiga. Nad ei vaata rahulolematult tagasi. Nad vaatavad tulevikku ja tahavad areneda.\u201c"}, {"text_idx": "#000034", "text": "Kallutatus loomupa\u0308rase ande poole ta\u0308hendab seda, et meil on varjatud eelarvamus nende suhtes, kelle saavutuste taga on suur to\u0308o\u0308, ning meie varjatud eelistus kuulub neile, kelle puhul arvame, et nad on elus oma koha saavutanud ta\u0308nu loomupa\u0308rasele andele. Me ei pruugi teistele sellist kallutatust tunnistada \u2013 me ei pruugi seda isegi iseendale tunnistada \u2013 ent see avaldub selgelt meie valikutes."}, {"text_idx": "#000036", "text": "Miks me eeldame, et see, mis ma\u0308a\u0308rab a\u0308ra, kuhu me pikas perspektiivis va\u0308lja jo\u0303uame, on meie anne, mitte meie jo\u0303upingutused? Andele keskendumine juhib meie ta\u0308helepanu ko\u0303rvale milleltki, mis on va\u0308hemalt sama oluline \u2013 jo\u0303upingutustelt."}, {"text_idx": "#000038", "text": "Galton on esimeses edu eeldusi ka\u0308sitlenud teadusuuringus (1869 aastal) ja\u0308reldanud, et need, kes saavutasid erakordseid tulemusi, olid ma\u0308rkimisva\u0308a\u0308rsed kolmel moel: neil olid ebatavalised vo\u0303imed, ent peale selle iseloomustas neid ka see, et neil olid kaks kindlat isikuomadust \u2013 erakordne innukus ja suur to\u0308o\u0308vo\u0303ime."}, {"text_idx": "#000039", "text": "Autor selgitas kahe lihtsa vo\u0303rrandiga kuidas jo\u0303uda andest saavutusteni. Need vo\u0303rrandid on sellised:"}, {"text_idx": "#000041", "text": "oskus x jo\u0303upingutus = saavutus"}, {"text_idx": "#000043", "text": "Vo\u0303ttes kokku teadmised ning aastaku\u0308mnete va\u0308ltel erialakirjanduses ka\u0308sitletud andmed, jo\u0303udis autor ja\u0308rgmise ja\u0308relduseni: su\u0308dikad inimesed harjutavad sihipa\u0308rasemalt."}, {"text_idx": "#000044", "text": "Mis see sihipa\u0308rane harjutamine autori vaates on?"}, {"text_idx": "#000045", "text": "Kordamine koos analu\u0308u\u0308simise ja (tegevuse) ta\u0308iustamisega."}, {"text_idx": "#000046", "text": "Kui meil on oma vo\u0303imetest kinnistunud arusaam, selgitame ebao\u0303nne po\u0303hjusi pessimistlikult ning see omakorda sunnib meid rasketes olukordades alla andma ja selliseid olukordi koguni va\u0308ltima. Seevastu edenemismo\u0303tteviisi korral selgitame ebao\u0303nne optimistlikult ning tulemuseks on visadus ja uute proovikivide otsimine, mis meid lo\u0303ppkokkuvo\u0303ttes veelgi tugevamaks teevad. Edenemismo\u0303tteviis on autori poolt defineeritud kui optimistlik siseko\u0303ne kindla kavatsusega ebao\u0303nn u\u0308letada."}, {"text_idx": "#000047", "text": "Kui soovite innustada oma last su\u0308dikusele, ku\u0308sige ko\u0303igepealt endalt, kui suure kire ja visadusega te ise oma elu eesma\u0308rkidesse suhtute. Ja siis ku\u0308sige endalt, kui to\u0303ena\u0308oliselt innustab teie kasvatusviis last teie eeskuju ja\u0308rgima. Kui vastate esimesele ku\u0308simusele \u201eva\u0308ga suure kire ja visadusega\u201c ja vastus teisele ku\u0308simusele on \u201eva\u0308ga to\u0303ena\u0308oliselt\u201c, siis kasvatategi juba oma lapses su\u0308dikust."}, {"text_idx": "#000048", "text": "Mitte ko\u0303igil su\u0308dikuse vo\u0303rdkujudel ei ole olnud o\u0303nne omada tarka isa ja ema, kuid ko\u0303igil, keda autor oli intervjueerinud, on olnud vo\u0303imalik osutada mo\u0303nele inimesele oma elus, kes on o\u0303igel ajal ja o\u0303igel viisil innustanud neid pu\u0308u\u0308dlema ko\u0303rgete eesma\u0308rkide poole ning andnud neile nii vajalikku enesekindlust ja toetust. \u201eEi pea olema lapsevanem, et kellegi elu muuta. Kui hoolid ja uurid tagamaad va\u0308lja, saadki midagi a\u0308ra teha. Pu\u0308u\u0308dke mo\u0303ista, mis inimeste elus toimub, ja aidake nad sellest olukorrast va\u0308lja.\u201c"}, {"text_idx": "#000050", "text": "Su\u0308dikust on vo\u0303imalik arendada ja selleks on autori vaates kaks vo\u0303imalust. Omal ka\u0308el saab oma su\u0308dikust kasvatada n-o\u0308 seestpoolt va\u0308ljapoole: me saame oma huve su\u0308vendada. Saame kujundada rutiini, milles igapa\u0308evased va\u0308ljakutsed aitavad meil oma oskusi ta\u0308iustada. Saame oma to\u0308o\u0308 siduda mo\u0303ne va\u0308ljaspool meid endid oleva eesma\u0308rgiga. Ja me saame o\u0303ppida lootma olukorras, kus seis na\u0308ib olevat lootusetu. Su\u0308dikust saab kasvatada ka n-o\u0308 va\u0308ljastpoolt sissepoole. Abiks on lapsevanemad, treenerid, o\u0303petajad, u\u0308lemused, mentorid, so\u0303brad \u2013 su\u0308dikuse arendamine so\u0303ltub va\u0308ga suurel ma\u0308a\u0308ral teistest inimestest."}, {"text_idx": "#000053", "text": "Su\u0308dikus ta\u0308hendab seda, et paneme u\u0308he jala teise ette. Et olla su\u0308dikas, tuleb ja\u0308a\u0308da kindlaks huvipakkuvale ja eesma\u0308rgipa\u0308rasele sihile. Su\u0308dikus ta\u0308hendab seda, et me pu\u0308hendume pa\u0308ev pa\u0308eva ja\u0308rel, na\u0308dal na\u0308dala ja\u0308rel ja aasta aasta ja\u0308rel raskele harjutamisprotsessile. Su\u0308dikus on see, kui kukud seitse korda ja to\u0303used kaheksa."}, {"text_idx": "#000055", "text": "1. A\u0308ripa\u0308eva raamatuklubis ilmub iga kuu (v.a juulis) 1-2 klubiraamatut juhtimise, psu\u0308hholoogia, mu\u0308u\u0308gi, turunduse vms teemal."}, {"text_idx": "#000060", "text": "6. Kui soovite kuu klubiraamatutest loobuda, teatage sellest hiljemalt 20. kuupa\u0308evaks (juunis ja detsembris 15. kuupa\u0308evaks). Loobumiskuupa\u0308eva tuletame meelde ka SMS-i teel. Teatamata ja\u0308tmist peame raamatute tellimiseks."}, {"text_idx": "#000061", "text": "7. Raamatutest loobumisest saate teatada:"}]